|  |  |  |  |
| --- | --- | --- | --- |
| Ο ΠΕΡΙ ΠΡΟΣΒΑΣΙΜΟΤΗΤΑΣ ΤΩΝ ΙΣΤΟΤΟΠΩΝ ΚΑΙ ΤΩΝ ΕΦΑΡΜΟΓΩΝ ΓΙΑ ΦΟΡΗΤΕΣ ΣΥΣΚΕΥΕΣ ΤΩΝ ΟΡΓΑΝΙΣΜΩΝ ΤΟΥ ΔΗΜΟΣΙΟΥ ΤΟΜΕΑ ΝΟΜΟΣ ΤΟΥ 2019 | | | |
|  | | | |
| **Κανονισμοί δυνάμει των άρθρων 9(2) και 12** | | | |
|  | | | |
| 50(I) του 2019. | |  | Το Υπουργικό Συμβούλιο, ασκώντας τις εξουσίες που του παρέχουν το εδάφιο (2) του άρθρου 9 και το άρθρο 12 του περί της Προσβασιμότητας των Ιστότοπων και των Εφαρμογών για Φορητές Συσκευές των Οργανισμών του Δημόσιου Toμέα Νόμου, εκδίδει τους ακόλουθους Κανονισμούς: |
|  | | |  |
| Συνοπτικός τίτλος. |  | | 1. Οι παρόντες Κανονισμοί θα αναφέρονται ως οι περί της Σύστασης και Λειτουργίας της Επιτροπής Παρακολούθησης Κανονισμοί του 2022. |
| Ερμηνεία. |  | | 2.(1) Στους παρόντες Κανονισμούς, εκτός αν από το κείμενο προκύπτει διαφορετική έννοια- |
|  | | |  |
|  | |  | «Νόμος» σημαίνει τον περί Προσβασιμότητας των Ιστότοπων και των Εφαρμογών για Φορητές Συσκευές των Οργανισμών του Δημόσιου Toμέα Νόμο. |
|  | |  |  |
|  | | | (2) Όροι, η έννοια των οποίων δεν ορίζεται ειδικά στους παρόντες Κανονισμούς, έχουν την έννοια που τους αποδίδεται στο Νόμο. |
|  | | |  |
| Σύσταση Επιτροπής Παρακολούθησης | |  | 3.-(1) Ο Υφυπουργός, ορίζει πέντε (5) μέλη της Επιτροπής Παρακολούθησης ως ακολούθως-  (α) δύο (2) μέλη από το Υφυπουργείο Έρευνας, Καινοτομίας και Ψηφιακής Πολιτικής,  (β) ένα (1) μέλος από το Τμήμα Κοινωνικής Ενσωμάτωσης Ατόμων με Αναπηρίες, του Υπουργείου Εργασίας και Κοινωνικών Ασφαλίσεων,  (γ) δύο (2) άτομα με αναπηρίες και παιδιά με αναπηρίες, εκπρόσωπους των αντιπροσωπευτικών τους οργανώσεων, όπως συμφωνείται μεταξύ του Υφυπουργείου και της Κυπριακής Συνομοσπονδίας Οργανώσεων Αναπήρων.  (2) Η διάρκεια της θητείας των μελών της Επιτροπής Παρακολούθησης, είναι τριετής και επιτρέπεται ο επαναδιορισμός των μελών της Επιτροπής.  (3) Η Επιτροπή Παρακολούθησης συνεδριάζει εφόσον υπάρχει απαρτία κατά τη διάρκεια μιας συνεδρίας και απαρτία υπάρχει στην συνεδρία, όταν παρίστανται τρία (3) από τα μέλη της Επιτροπής Παρακολούθησης, εκ των οποίων τουλάχιστο ένα (1) μέλος, από άτομα με αναπηρίες, συμπεριλαμβανομένων και των παιδιών με αναπηρίες, μέσω των αντιπροσωπευτικών οργανώσεών τους.  (4) Οι αποφάσεις της Επιτροπής Παρακολούθησης, λαμβάνονται με απλή πλειοψηφία.  (5) Γραμματειακή υποστήριξη, στην Επιτροπή Παρακολούθησης, παρέχεται από το Τμήμα Υπηρεσιών Πληροφορικής. |
|  | |  |  |
| Αρμοδιότητες της Επιτροπής Παρακολούθησης | |  | 4. Οι αρμοδιότητες της Επιτροπής Παρακολούθησης είναι αυτές που ορίζονται στο άρθρο 9 του Νόμου και επιπρόσθετα, η Επιτροπή Παρακολούθησης-  (α) εισηγείται μέτρα και συμβάλλει στην προαγωγή της ενημέρωσης πάνω στα θέματα κατάρτισης και τις δραστηριότητες ευαισθητοποίησης,  (β) εισηγείται την εισαγωγή μέτρων. |
|  | |  |  |
| Μεθοδολογία Παρακολούθησης. | |  | 5.-(1) Η μεθοδολογία παρακολούθησης είναι διαφανής, μεταβιβάσιμη, συγκρίσιμη, εύχρηστη και αναπαραγώγιμη και σε κάθε περίπτωση, τηρείται η μεθοδολογία παρακολούθησης που καθορίζει η Επιτροπή, με εκτελεστικές πράξεις.  (2) Η μεθοδολογία παρακολούθησης περιλαμβάνει-  (α) την περιοδικότητα της παρακολούθησης, καθώς και τη δειγματοληψία των ιστότοπων και των εφαρμογών για φορητές συσκευές που υπόκεινται σε παρακολούθηση,  (β) σε επίπεδο ιστότοπου, τη δειγματοληψία των ιστοσελίδων και του περιεχομένου τους,  (γ) σε επίπεδο εφαρμογών για φορητές συσκευές, το προς εξέταση περιεχόμενο, λαμβανομένων υπόψη της στιγμής της αρχικής θέσης σε λειτουργία της εφαρμογής και των μεταγενέστερων λειτουργικών ενημερώσεων,  (δ) την περιγραφή του τρόπου με τον οποίο πρέπει να αποδεικνύεται επαρκώς η συμμόρφωση ή η παράλειψη συμμόρφωσης στις αρχές προσβασιμότητας του άρθρου 2 του Νόμου, με άμεση παραπομπή, κατά περίπτωση, στις σχετικές περιγραφές του εναρμονισμένου προτύπου,  (ε) σε περίπτωση εντοπισμού αδυναμιών συμμόρφωσης των οργανισμών του δημόσιου τομέα, μηχανισμό για την παροχή στοιχείων και πληροφοριών σχετικά με τη συμμόρφωση στις αρχές προσβασιμότητας του άρθρου 2 του Νόμου, σε μορφή που να μπορεί να χρησιμοποιηθεί από τους οργανισμούς του δημόσιου τομέα για τη διόρθωση των αδυναμιών αυτών,  (στ) τις κατάλληλες ρυθμίσεις, συμπεριλαμβανομένων, εφόσον απαιτούνται, παραδειγμάτων και καθοδήγησης, για αυτόματες και χειροκίνητες δοκιμές και για δοκιμές χρηστικότητας, σε συνδυασμό με τις παραμέτρους δειγματοληψίας, κατά τρόπο συμβατό με την περιοδικότητα της παρακολούθησης και της υποβολής εκθέσεων. |